Kirk (albumas)
Kirk – antrasis amerikiečių reperio DaBaby studijinis albumas, išleistas 2019 m. rugsėjo 27 d. Jam pristatyti išleisti trs singlai: „Intro“, „Bop“ ir „Vibez“, o dainas akrtu atlieka tokie atlikėjai, kaip Nicki Minaj, Lil Baby ir „Migos“. Albumas susilaukė daugiausia teigiamų kritikų įvertinimų ir buvo komerciškai sėkmingas. Per pirmąją savaitę JAV parduota per 145 tūkstančiai kopijų ir jis debiutavo pirmojoje „Billboard 200“ reitingo vietoje, tampant pirmuoju atlikėjo įrašu, pasiekusiu šią viršūnę. 2021 m. balandžio mėnesio duomenimis, JAV parduota per milijoną įrašo kopijų ir jis tapęs platininiu. „Kirk“ taip pat pasiekė aukštas daugelio kitų šalių reitingų vietas, tarp jų – ir penktąją Lietuvoje ir 24–ąją Jungtinėje Karalystėje. 2021 m. vykusiuose „Grammy“ apdovanojimuose daina „Bop“ nominuota geriausio repo atlikimo kategorijoje.